Diari Oficial de la Generalitat Valenciana


Sumari del DOGV 9736, del 30-11-2023 (2023/12880)

RESOLUCIÓ del president de l'Institut Valencià d'Art Modern, de data 23 de novembre de 2023, per la qual es declara deserta la convocatòria per a la selecció de la Gerència de l'IVAM.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12690


Data del document
:   23-11-2023

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * Institut Valencià d'Art Modern, IVAM

RESOLUCIÓ del president de l'Institut Valencià d'Art Modern, de data 23 de novembre de 2023, per la qual es declara deserta la convocatòria per a la selecció de la Gerència de l'IVAM.  
 [2023/12373]  
Vista la Resolució de 31 de maig de 2023, de la presidenta de l'Institut Valencià d'Art Modern (IVAM), per la qual es van aprovar les bases del procediment per a la selecció de la Gerència de l'entitat.  
D'acord amb el punt resolutiu quart de l'esmentada Resolució de 31 de maig de 2023 la selecció de la Gerència atendrà els principis i criteris enumerats en l'article 11 de la Llei 1/2018, de 9 de febrer, de la Generalitat, reguladora de l'IVAM, i en l'apartat 1 de l'article 3 del Decret 95/2016, 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
Tenint en compte les candidatures de participació presentades dins del termini conferit en la convocatòria, per la Comissió de Valoració constituïda a aquest efecte per a la selecció de la Gerència IVAM, de conformitat amb el que es disposa en la base setena de la Resolució de 31 de maig de 2023, s'han comprovat els requisits exigits, analitzats els currículums vitae, i valorats els mèrits dels candidats admesos després de la realització de la corresponent entrevista.  
La Comissió de Valoració per acord motivat, en reunió de data 17 de novembre de 2023, proposa declarar deserta la convocatòria efectuada, per no adequar-se el perfil de les candidatures amb les necessitats del lloc conforme amb els criteris establits en la citada base quarta de la resolució per la qual es convoca el procediment selectiu i donar-lo per finalitzat.  
Per tant, i tenint en compte que cap dels candidats resulta idoni per a ocupar el lloc de la Gerència de l'IVAM:  
  
Es declara deserta la convocatòria per a la selecció de la Gerència de l'IVAM publicada mitjançant Resolució de 31 de maig de 2023, de la presidenta de l'Institut Valencià d'Art Modern.  
La publicació de la present resolució produirà els efectes de notificació, conforme al que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si és el cas, qualsevol altre que estimen procedent.  
  
València, 23 de novembre de 2023.- El vicepresident primer i conseller de Cultura i Esport: Vicente José Barrera Simó.